Diari Oficial de la Generalitat Valenciana


Sumari del DOGV 879, del 29-07-1988 (1988/811757)

ORDRE de 19 de juliol de 1988, de la Conselleria d'Agricultura i Pesca, per la qual s'aprova la racionalització dels sistemes i les obres de regadiu de determinades comunitats de regants.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/07/19/(1)/dof/vci/html**

### Dades del document

Número de DOGV
:   879

Data del DOGV
:   29-07-1988

Secció del DOGV
:   DISPOSICIONS GENERALS

Número del document
:   1988/811757


Data del document
:   19-07-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 19 de juliol de 1988, de la Conselleria d'Agricultura i Pesca, per la qual s'aprova la racionalització dels sistemes i les obres de regadiu de determinades comunitats de regants.  
El Decret 47/1987 de 13 d'abril, pel qual es desplega la Llei 7/1986 de 22 de desembre, sobre utilització d'aigua per a reg, indica les ajudes que l'Administració Autonòmica prestarà a les associacions d'agricultors, comunitats de regants i persones interessades per al foment i l'ordenació de l'adequada utilització de l'aigua per a reg.  
L'Ordre de 17 de juliol de 1987, de la Conselleria d'agricultura i Pesca, a l'empara d'aquest Decret, convocà les associacions d'agricultors, les comunitats de regants i les altres persones interessades per tal que formularen peticions o propostes en relació a la utilització de l'aigua per a reg.  
Havent examinat les sol·licituds d'obres i actuacions que han de realitzar les comunitats de regants i després d'apreciar que no cal redactar el pla d'utilització d'aigües de reg.  
En atenció d'aquests motius, a proposta de la Direcció General de Desenvolupament Agrari i fent ús de les facultats que tinc atribuïdes,  
ORDENE:  
Article primer  
Atés que s'han presentat sol·licituds d'ajudes per a la racionalització de l'aigua per a reg, a l'empara de la convocatòria efectuada per l'Ordre de 17 de juliol de 1987, que no pogueren ser ateses per les escasses consignacions existents als pressuposts del susdit any, i que els pressuposts de l'exercici vigent de 1988 han estat dotats dels mitjans econòmics necessaris, mitjançant la Llei de la Generalitat Valenciana 9/1987, de 30 de desembre, es disposa la tramitació de les sol·licituds esmentades amb càrrec a les consignacions pressupostàries vigents.  
Article segon  
Havent justificat les comunitats de regants a què fa referència l'annex I d'aquesta Ordre, la racional utilització de l'aigua per a reg, es declara innecessària la redacció del pla d'utilització d'aigües de reg, relatiu a les obres que es descriuen per a cada comunitat de regants al susdit annex I.  
Article tercer  
A l'efecte del que disposa l'article 17 del Decret 47/87 de 13 d'abril, del Consell de la Generalitat Valenciana, es classifiquen les obres que s'hi han de realitzar com a d'interés general.  
Article quart  
Les comunitats de regants de l'annex 1, en garantia de la concurrència de licitadors que preveu l'article 15 del Decret 47/87, de 13 d'abril, i tot seguint les instruccions i condicions que els cursen amb aquest efecte, sol·licitaran de les empreses que compten amb la classificació corresponent com a contractistes d'obres, la redacció del projecte tècnic i la proposició econòmica relatives a l'execució de les obres a què es refereix l'article segon de la present Ordre.  
La documentació, la presentaran les empreses esmentades al domicili de les comunitats de regants de què es tracte, en pliques o sobres separats i tancats, durant el termini que s'establesca, que en tot cas haurà de finalitzar el dia 1 de setembre de 1988.  
Article cinqué  
En transcórrer aquest termini, i en presència d'un representant designat per aquesta Conselleria, es procedirà a l'obertura de la documentació presentada i a estendre'n l'acta pertinent.  
La Secció de Supervisió dels Projectes revisarà els projectes que hi concórreguen i dictaminarà posteriorment quins projectes dels presentats compleixen les condicions necessàries per ser aprovats. En produir-se la susdita aprovació, es comunicarà a la comunitat per taI que procedesca a adjudicar l'execució de les obres al contractista que, tot sent el seu projecte un dels aprovats, haja presentat la proposició més avantatjosa.  
Article sisé  
Les subvencions que es concediran a les comunitats de regants, les aprovarà l'òrgan competent de la Generalitat Valenciana i no podran excedir del 40% del cost de les obres.  
En ser aprovades aquestes subvencions, les comunitats de regants procediran a contractar l'execució de les obres amb les empreses seleccionades.  
Article seté  
Els pagaments de les quantitats a què ascendesquen les subvencions es realitzaran tenint en compte la supervisió de l'execució de les obres de què es tracte, d'acord amb el que preveu l'article 16 del Decret 47/87.  
DISPOSICIONS FINALS  
Primera  
La Direcció General de Desenvolupament Agrari d'aquesta Conselleria dictarà les normes pertinents per optimar l'aplicació de tot el que disposa aquesta ordre.  
Segona  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 19 de juliol de 1988.  
El Conseller d'agricultura i Pesca,  
LUIS FONT DE MORA MONTESINOS  
ANNEX I  
Relació de comunitats de regants, amb indicació de les obres per a les quals es declara innecessària la redacció del pla d'utilització d'aigües i que es classifiquen d'interés general.-  
- Sindicat General d'Aigües de Dolores (Alacant):  
Substitució de les conduccions secundàries de terra per canonades de formigó.  
- Jutjat Privatiu d'Aigües d'Orihuela (Alacant):  
Substitució de les conduccions secundàries de terra per canonades o revestiment de formigó.  
Jutjat Privatiu d'Aigües de l'Assut d'Alfetaimi, Almoradí (Alacant):  
Substitució de les conduccions secundàries de terra per canonades de formigó.  
- Jutjat Privatiu d'Aigües de Rojales (Alacant):  
Substitució de les conduccions secundàries de terra per canonades de formigó.  
- Jutjat Privatiu de Callosa de Segura (Alacant):  
Substitució de les conduccions secundàries de terra per canonades de formigó.  
- Sindicat de Regs de Catral (Alacant):  
Construcció d'una canonada d'enllaç amb el sistema del Transvasament Tajo-Segura.  
- Comunitat de Regants de la Séquia de Daya Vieja (Alacant):  
Substitució de part de l'assarb Higueras per canonades de formigó.  
- Comunitat de Regants dels Canyissars de Sant Francesc d'Asís, d'Elx (Alacant):  
Substitució de les conduccions secundàries de terra per canonades de formigó.  
- Jutjat Privatiu d'Aigües de Guardamar del Segura (Alacant):  
Substitució de les conduccions secundàries de terra per una canonada de formigó.  
- Sindicat de Regs de les Basses, de Pedreguer (Alacant):  
Construcció d'una bassa de regulació de reg i obres auxiliars per a la captació i distribució d'aigües.  
- Comunitat de Regants el Canaló, d'agost (Alacant):  
Reparació i millora de les conduccions de reg.  
- Comunitat d'Aigües de Novelda (Alacant):  
Construcció de dues canonades principals per a enllaç de reg localitzat.  
- Comunitat de Regants de la Vall de Benejama, de Benejama (Alacant):  
Substitució de la conducció general de terra per una canonada de ciment o fibrociment.  
- Comunitat de Regants de Villajoyosa (Alacant):  
Embassament per a la reutilització de l'aigua procedent de la depuradora d'aigües residuals de Benidorm.  
- Sindicat del Reg Públic de la Vila de Sax (Alacant):  
Obres diverses per a millorar l'aprofitament de l'aigua de reg.  
- Comunitat de Regants San Miguel de Redován d'Orihuela (Alacant):  
Construcció de tres embassaments de regulació i una canonada principal per a la instal·lació de reg localitzat.  
- Comunitat de Regants Riu Nacimiento, a Orihuela (Alacant):  
Construcció d'un embassament de regulació i una canonada principal per a reg localitzat.  
- Comunitat de Regants del Pozo de Nuestra Señora del Perpetuo Socorro, d'Orihuela (Alacant):  
Construcció de dos embassaments de regulació i canonades per a la instal·lació de reg localitzat.  
- Comunitat de Regants San Onofre i Torremendo, a Orihuela (Alacant):  
Millores a les instal·lacions electromecàniques i a les conduccions principals.  
- Comunitat de Regants Rubes, de Benejúzar (Alacant):  
Construcció d'embassament regulador, canonada de conducció per a reg per degoteig i centre de transformació.  
- Sindicat Local de Regs, de Cox (Alacant):  
Substitució de les conduccions secundàries de terra per canonada de formigó.  
- Comunitat de Regants de San Joaquín, de Bigastro (Alacant):  
Construcció de canonada d'enllaç amb el Transvasament Tajo-Segura.  
- Comunitat General d'Usuaris de Callosa d'En Sarrià, a Callosa d'En Sarrià (Alacant):  
Construcció de tres dipòsits reguladores de reg i millora de les sèquies principals.  
- Comunitat de Regants Verge de la Pau, d'Agost (Alacant):  
Construcció d'un embassament regulador i obres complementàries.  
- Comunitat de Regants Las Dehesas, d'Orihuela (Alacant):  
Revestiment de sèquies amb formigó i diverses obres de millora del sistema de reg.  
- Comunitat de Regants de Biar (Alacant):  
Construcció d'un embassament d'emmagatzematge d'aigua i regulació de reg.  
- Comunitat de Regants d'Altura (Castelló):  
Condicionament de les sèquies de la Vila i el Pinarejo.  
- Comunitat de Regants del Vedat Arrosser de Castelló de la Plana (Castelló):  
Millora i condicionament dels canals de reg.  
- Comunitat de Regants del Pantà de Maria Cristina de Castelló de la Plana (Castelló):  
Transformació de sistema de reg per gravetat a reg localitzat en un sector de la Comunitat.  
- Sindicat de Regs de Segorbe (Castelló):  
Construcció i revestiment de conduccions de reg.  
- Comunitat de Regants Cota 220, d'Onda (Castelló):  
Construcció de canonades d'enllaç amb l'embassament de regulació.  
- Comunitat de Regants del Terme Municipal de la Ciutat de Sagunt (València):  
Construcció d'un dipòsit regulador de les aigües procedents de la depuradora d'aigües residuals i del riu Palància.  
- Comunitat de Regants de la Sèquia de Tormo, de València:  
Revestiment de la sèquia principal.  
- Comunitat de Regants de la Sèquia de Mestalla, de València:  
Substitució de la sèquia de terra per canonada de formigó.  
- Comunitat de Regants de Sant Joan Baptista, de Benifaió (València):  
Construcció de canonada d'enllaç amb el Canal Xúquer-Túria.  
- Comunitat de Regants del Braçal Nou del Castellet, de Villanueva de Castellón (València):  
Construcció d'un llit nou de formigó.  
- Comunitat de Regants de la Sèquia Reial de Moncada, a Moncada (València):  
Revestiment de la sèquia de Moncada al terme de Puçol.  
- Comunitat de Regants de la Sèquia Reial del Xúquer, a València:  
Obres de revestiment de caixers i execució de solera al canal principal, als termes municipals d'Alberique, Algemesí, Guadasuar i l'Alcúdia.  
- Comunitat de Regants del Canal de l'Embassament de Forata, a Monserrat (València):  
Construcció d'un embassament de regulació del reg i canonades d'enllaç.


Còpia Permalink ELI